ตลาดหุ้นเอเชียปรับขึ้นเช้านี้ หลังเฟดประกาศขึ้นดอกเบี้ยตามคาด
ตลาดหุ้นเอเชียปรับตัวขึ้นในช่วงเช้าวันนี้ หลังจากธนาคารกลางสหรัฐ (เฟด) มีมติปรับขึ้นอัตราดอกเบี้ย 0.25% ตามที่ตลาดคาดการณ์ไว้
17 ธ.ค. 2558

ตลาดหุ้นเอเชียปรับตัวขึ้นในช่วงเช้าวันนี้ หลังจากธนาคารกลางสหรัฐ (เฟด) มีมติปรับขึ้นอัตราดอกเบี้ย 0.25% ตามที่ตลาดคาดการณ์ไว้
ดัชนี MSCI Asia Pacific ปรับขึ้น 0.9% เมื่อเวลาประมาณ 09.50 น.ตามเวลาโตเกียว ในวันนี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,364.57 จุด เพิ่มขึ้น 314.66 จุด, +1.65% ดัชนี KOSPI ตลาดหุ้นเกาหลีใต้เปิดวันนี้ที่ 1,984.06 จุด เพิ่มขึ้น 14.66 จุด, +0.74% ดัชนี TAIEX ตลาดหุ้นไต้หวันเปิดวันนี้ที่ 8,214.62 จุด เพิ่มขึ้น 29.96 จุด, +0.37% ดัชนี FTSE STI ตลาดหุ้นสิงคโปร์เปิดวันนี้ที่ 2,843.70 จุด เพิ่มขึ้น 2.78 จุด, +0.10%
ส่วนดัชนี FBMKLCI ตลาดหุ้นมาเลเซียเปิดวันนี้ที่ 1,635.96 จุด เพิ่มขึ้น 1.83 จุด, +0.11% ดัชนี HSI ตลาดหุ้นฮ่องกงเปิดวันนี้ที่ 21,841.09 จุด เพิ่มขึ้น 139.88 จุด, +0.64% ดัชนี SSE Composite ตลาดหุ้นจีนเปิดวันนี้ที่ 3,533.63 จุด เพิ่มขึ้น 17.44 จุด, +0.50%
ตลาดหุ้นนิวยอร์กทะยานขึ้นอย่างแข็งแกร่ง หลังจากคณะกรรมการกำหนดนโยบายการเงิน (FOMC) ของเฟดมีมติเป็นเอกฉันท์ในการประชุมเมื่อวานนี้ ให้ปรับขึ้นอัตราดอกเบี้ยระยะสั้น 0.25% อยู่ในช่วง 0.25-0.50% โดยเป็นการปรับขึ้นอัตราดอกเบี้ยครั้งแรกนับตั้งแต่เดือนมิ.ย.2549
แถลงการณ์ภายหลังการประชุมระบุว่า เฟดคาดว่าภาวะเศรษฐกิจจะปรับตัวในลักษณะที่สนับสนุนให้เฟดปรับขึ้นอัตราดอกเบี้ยระยะสั้นอย่างค่อยเป็นค่อยไป พร้อมกับส่งสัญญาณว่าการปรับขึ้นอัตราดอกเบี้ยครั้งต่อไปจะเป็นไปอย่างค่อยเป็นค่อยไป และจะปรับนโยบายตามภาวะเศรษฐกิจ